lv lv fr lv es es lv lv lt de de de lv lv lv lv ru lv lv en lv lv lv lv lv en lv lv lv lv lv lv lv lv lv lv lv lv lv lv lv lv lt lv lv lv de lv lv lv lt en lv lv lv en lv lv en lv lv lv es lv lv lt de fr lv lv lv lv
Olga Freifelde (1892–1949) – soliste un operdziedātāja. Dziedājusi komponista Alfrēda Kalniņa vadītajā korī Liepājā, pirmatskaņojusi vairākas viņa solodziesmas. Pēc Alfrēda Kalniņa ierosmes iestājusies Latvijas Konservatorijā, kur beigusi dziedātājas Adas Benefeldes dziedāšanas klasi. Muzikālo izglītību papildinājusi arī Itālijā. Liepājā sarīkojusi aptuveni 10 solokoncertus, piedalījusies vairākos latviešu kompozīciju vakaros. Vadījusi arī Liepājas Dziedāšanas biedrības kori, bijusi soliste Rīgas radiofona operetes trupā. Kā soliste piecus gadus dziedājusi Liepājas operā, vienu sezonu Latvijas Nacionālajā operā.
Ar māti devusies bēgļu gaitās uz Vāciju un dzīvojusi Virtembergas baltiešu nometnē, kur arī aizgājusi mūžībā.
1923: uzstāšanās uz Liepājas operas skatuves, kur pirmo reizi iejutusies Karla Marijas fon Vēbera operas "Burvju strēlnieks" titullomā. Kritiķu atsauksmes galvenokārt pozitīvas – tiek izcelta operdziedātājas maigi skanīgā balss un izjustais priekšnesums.
1928: pirmā uzstāšanās Latvijas Nacionālajā operā, spēlējusi Amilkāres Ponkjelli operas "Džokonda" titullomu.
1923: Fraskita Žorža Bizē operā "Karmena" (Liepājas opera).
1923: Eņģelis Antona Rubinšteina operā "Dēmons" (Liepājas opera).
1923: Agate Karla Marijas fon Vēbera operā "Burvju strēlnieks" (Liepājas opera).
1924: Princese Vidora Ž. F. Halevī operā "Žīdiete” (Liepājas opera).
1924: Toska Džakomo Pučīni operā "Toska" (Liepājas opera).
1924: Maša, Hloja, Līza Pētera Čaikovska operā "Pīķa dāma" (Liepājas opera).
1925: Rozalinde Johana Štrausa II operā "Siskspārnis" (Liepājas opera).
1925; 1935: Ortrūde Riharda Vāgnera operā "Loengrīns” (Liepājas opera).
1926: Selika Džakomo Meijerbēra operā "Afrikāniete" (Liepājas opera).
1926: Amēlija Džuzepes Verdi operā "Masku balle" (Liepājas opera).
1926: Jaroslavna Aleksandra Borodina operā "Kņazs Igors" (Liepājas opera).
1927: Marta Eižena d'Albēra operā „Ieleja” (Liepājas opera).
1927: Safija Johana Štrausa operetē "Čigānu barons" (Liepājas opera).
1927: Džokonda Amilkāres Ponkjelli operā "Džokonda" (Liepājas opera).
1928: Džokonda Amilkāres Ponkjelli operā "Džokonda" (Latvijas Nacionālā opera).
1928: Valentīna Džakomo Meijerbēra operā "Hugenoti" (Latvijas Nacionālā opera).
Krišjāņa Barona iela 1, Rīga
Studējusi Latvijas Konservatorijā, beigusi dziedātājas Adas Benefeldes dziedāšanas klasi.
Liepājas operas un drāmas teātris
Teātra iela 4, Liepāja
Dramatiskais soprāns Liepājas operā.
Vadījusi Liepājas Dziedāšanas biedrības kori.
Aspazijas bulvāris 3, Rīga
Dziedājusi Latvijas Nacionālajā operā.
© LU LFMI, 2022. Mājaslapa: Graftik
Pārpublicējot vai citējot atsauce uz LU Literatūras, folkloras un mākslas institūta (LU LFMI) resursu ir obligāta. Liela apjoma kopēšana un materiālu izmantojums komerciāliem nolūkiem pieļaujams vienīgi ar rakstisku LU LFMI atļauju.